Diari Oficial de la Generalitat Valenciana


Sumari del DOGV 8286, del 03-05-2018 (2018/4196)

RESOLUCIÓ de 25 d'abril de 2018, de la Conselleria d'Educació, Investigació, Cultura i Esport, per la qual nomena les persones que integren el Tribunal de l'Esport de la Comunitat Valenciana.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8286

Data del DOGV
:   03-05-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/4196


Data del document
:   25-04-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 25 d'abril de 2018, de la Conselleria d'Educació, Investigació, Cultura i Esport, per la qual nomena les persones que integren el Tribunal de l'Esport de la Comunitat Valenciana. [2018/4196]  
La Llei 2/2011, de 22 de març, de l'esport i l'activitat física de la Comunitat Valenciana, estableix, en l'article 167, que el Tribunal de l'Esport de la Comunitat Valenciana és l'òrgan suprem en matèria jurisdiccional esportiva en els àmbits disciplinari, competitiu i electoral, que decideix en última instància administrativa les qüestions de la seua competència.  
El Tribunal està adscrit orgànicament a la conselleria competent en matèria d'esport i actua i resol amb independència d'aquesta, així com de les federacions i altres entitats esportives i de qualssevol altres administracions, entitats o persones.  
Segons l'article 170 de l'esmentada llei, el Tribunal està integrat per cinc membres i un secretari o secretària, que actua amb veu però sense vot, tots ells amb títol de llicenciat o llicenciada en dret i amb experiència en matèria esportiva.  
Segons l'article 171, el mandat dels membres del Tribunal de l'Esport de la Comunitat Valenciana tindrà una durada de quatre anys. Amb data 11 de novembre de 2013, van ser nomenats els membres actuals del Tribunal, i ja ha expirat la durada d'aquest mandat de quatre anys. Per tant, cal procedir a un nou nomenament de membres del Tribunal.  
  
D'acord amb l'article 170 de la Llei 2/2011, de 22 de març, els membres del Tribunal són nomenats pel titular de la conselleria competent en matèria d'esport de la forma següent: tres vocals a proposta de les federacions esportives de la Comunitat Valenciana i dos vocals per lliure designació del titular de la conselleria amb competències en matèria d'esport. El secretari o secretària serà nomenat entre funcionaris o funcionàries de la Conselleria.  
La proposta de vocals per part de les federacions esportives es va realitzar el 21 de desembre de 2017 mitjançant assemblea celebrada a aquest efecte, en compliment del que preveu l'article 6 del Decret 145/1997, d'1 d'abril, pel qual es regula el Tribunal de l'Esport de la Comunitat Valenciana, tal com consta en l'acta d'aquesta data, i foren escollides les persones següents:  
1. Mateo Castellá Bonet.  
2. Alejandro Valiño Arcos.  
3. Enrique Carbonell Navarro.  
D'altra banda, les persones proposades per a ser nomenades per lliure designació són les següents:  
1. Mercedes Sánchez-Escobero Fernández.  
2. Alejandra Pitarch Nebot.  
Així mateix, en compliment del paràgraf 2.c de l'article 170 de la Llei 2/2011, ha sigut proposada com a secretària del Tribunal Lucía Casado Maestre, funcionària de carrera al servei de la Direcció General d'Esport.  
Per a la designació de les persones que integren aquest òrgan, s'ha tingut en compte el que disposa l'article 10 de la Llei 9/2003, de 2 d'abril, de la Generalitat, per a la igualtat entre dones i homes, segons el qual «procuraran en el nomenament o designació de persones, per a constituir o formar part d'òrgans o institucions, que hi haja una presència paritària de dones i homes».  
Per tant, en virtut del que preveu l'article 170 de la Llei 2/2011, de 22 de març, finalitzat l'últim mandat dels membres del Tribunal de l'Esport de la Comunitat Valenciana, realitzades les corresponents propostes, i en ús de les atribucions que tinc conferides per la Llei 2/2011, de 22 de març, resolc:  
  
Primer  
Disposar el cessament dels actuals membres del Tribunal de l'Esport de la Comunitat Valenciana, per haver finalitzat el període del seu mandat.  
  
Segon  
Nomenar com a persones integrants del Tribunal de l'Esport de la Comunitat Valenciana, les següents:  
- Mercedes Sánchez-Escobero Fernández  
- Mateo Castellá Bonet  
- Alejandra Pitarch Nebot  
- Alejandro Valiño Arcos  
- Enrique Carbonell Navarro  
- Secretària: Lucía Casado Maestre  
  
Tercer  
Les persones designades com a vocals triaran, entre elles, els càrrecs de president i vicepresident d'aquest òrgan, com a primera actuació en començar el seu mandat, en el termini màxim de quinze dies a comptar de la publicació d'aquesta resolució. Amb aquesta finalitat, es convocarà sessió extraordinària en la qual, després de prendre possessió dels càrrecs de vocals, procediran a l'elecció dels qui hagen d'ostentar els càrrecs esmentats.  
  
Quart  
Aquesta resolució, que es publicarà en el Diari Oficial de la Generalitat Valenciana, tindrà efectes des de l'endemà de la publicació.  
  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, les persones interessades podran recórrer, potestativament, en reposició, o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà interposar davant del conseller d'Educació, Investigació, Cultura i Esport, en el termini d'un mes a comptar des de l'endemà de la seua publicació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació, o a partir de l'endemà del dia en què es notifique la resolució expressa del recurs de reposició o en què aquest s'haja d'entendre presumptament desestimat.  
  
València, 25 d'abril de 2018. El conseller de Educació, Investigació, Cultura i Esport: Vicent Marzà Ibáñez.